SAPPE ต้นทุนพุ่ง ดึงกำไร Q2/61 ลด 28% เหลือ 117.70 ลบ.
SAPPE ต้นทุนพุ่ง ดึงกำไร Q2/61 ลด 28% เหลือ 117.70 ลบ. จากปีก่อนกำไร 163.35 ลบ. ขณะที่งวด 6 เดือนกำไรเพิ่มขึ้น 10.78% มาที่ 234.99 ลบ. จากปีก่อนกำไร 212.13 ลบ.
15 ส.ค. 2561

บริษัท เซ็ปเป้ จำกัด (มหาชน) หรือ SAPPE รายงานผลการดำเนินงานไตรมาส 2/61 (รวมบริษัทย่อย) สิ้นสุดวันที่ 30 มิ.ย.61 ดังนี้

โดยผลการดำเนินงานในไตรมาสดังกล่าวกำไรลดลง เนื่องจากบริษัทฯมีต้นทุนขายในไตรมาส 2/61 คิดเป็น 62.9% ต่อรายได้รวม เพิ่มขึ้นเมื่อเทียบกับช่วงเวลาเดียวกันในปีที่ผ่านมา 56.4% การเพิ่มขึ้นของต้นทุนในไตรมาสนี้ เป็นผลมาจากอัตราแลกเปลี่ยนของสกุลเงินไทยบาทที่แข็งค่าขึ้นเมื่อเทียบกับสกุลเงินต่างประเทศ โดยเฉพาะดอลลาร์สหรัฐ ทำให้มูลค่าของรายได้จากการขายสินค้าในสกุลเงินต่างประเทศที่บริษัทฯได้รับนั้นลดลง ถึงแม้บริษัทฯจะขายสินค้าได้มากขึ้นในเชิงของปริมาณในไตรมาส 2/61 เมื่อเทียบกับช่วงเวลาเดียวกันในปีที่ผ่านมาก็ตาม
นอกจากนี้ ในส่วนของต้นทุนของบรรจุภัณฑ์ก็ได้มีการปรับราคาสูงขึ้นอย่างต่อเนื่องตั้งแต่ช่วงไตรมาส 2/61 ส่งผลให้ต้นทุนขายในไตรมาสนี้สูงขึ้นจากไตรมาส 1/61 ประมาณ 1.5%